 Generate a headline for the following text: nOnírúurú ìbéèrè ló ti ń gba ọkan àti ẹnu àwọn ènìyàn láti ìgbà tí gbajúgbajà òṣèrébìnrin Kemi Afolabi ti kéde wí pé ọdún márùn-ún ni àwọn dókítà sọ fún òun wí pé ó kù fún òun lókè eèpẹ nítorí àìsàn lupus tó ń bá a fínra. Pẹlú omijé lójú ni Kemi Afolabi fi kẹnu bọ ìròyìn lórí ohun tí ó ń là kọjá láti ìgbà tó ti gbọ ọjọ ikú rẹ lẹnu àwọn dókìtà. Nínú fọnrán kan tó fi sórí ayélujára lọjọ Ẹti lórí ìfọrọwérọ tó ṣe pẹlú gbajúmọ sọrọsọrọ kan Chude Jideonwo ni Kemi Afolabi ti ṣíṣọ lójú eégún pé àìsàn lupus ló ń bá òun fínra. Láti ìgbà tí ìròyìn yìí ti gbòde ní àwọn ènìyàn ti ń bèèrè wí pé kí ló ń jẹ lupus àti pé kí ló ń fà á gan? Kí ló ń jẹ lupus? Gẹgẹ bí ẹka ètò ìlera UK ṣe sọ ìyẹn UK National Health Service, àìsàn ọlọjọ pípẹ ni lupus, tó sì máa ń fa ara ríro, kó máa rẹ ènìyàn àti kí nǹkan máa ṣú sí ènìyàn lára. Lupus jẹ àìsàn tí kò gbóògùn ṣùgbọn ènìyàn le ṣe àmójútó rẹ fún ọjọ pípẹ tí ènìyàn bá tètè mọ wí pé ó wà lára. Bákan náà ló jẹ àìsàn tó máa ń bẹrẹ díẹdíẹ kó tó di ńlá. Tó bá ṣẹṣẹ ń bẹrẹ, ó máa ń fa ara ríro, kó máa rẹ ènìyàn ní gbogbo ìgbà àti kí ara máa ṣú. Bẹẹ náà ló jẹ àìsàn tó máa ń mú ènìyàn tóbi ní gbogbo ara, ọkàn, ọnà ọfun àti kídìnrín nígbà tó bá ti pẹ lára díẹ si. Nígbà tó bá búrẹkẹ tán, ó máa ń dá ọgbẹ sínú ọkàn, ọnà ọfun àti kídìnrín, kí ènìyàn máa wú lódìlódì tó sì lè mú ẹmí lọ. Báwo ni ènìyàn ṣe lè dá lupus mọ? Lupus tó tún ń jẹ systemic lupus erythematosus jẹ àìsàn tó ṣòro láti mọ lára nítorí ó jọra pẹlú àwọn àìsàn mìíràn. Àyẹwò ẹjẹ ni àwọn dókítà máa ń ṣe láti ṣe àwárí lupus. Bákan náà ni wọn máa ń ní kí ẹni tí wọn bá funra pé ó ṣeéṣe kó ní lupus ṣe X-ray fún àyẹwò ọkàn, kídìnrín àti àwọn ẹyà ara mìíràn tí wọn bá lérò wí pé ó le ṣe àkóbá fún. Ẹnikẹni tí wọn bá ti ṣe àwárí lupus ní àgọ ara rẹ, yóò máa ṣe àyẹwò lóòrè kóòrè láti le wà ní ojú lalákàn fi ń ṣọrí nígbà gbogbo. Àwọn àpẹẹrẹ lupus Àwọn àpẹẹrẹ lupus ni: Ara ríro Kó máa rẹyàn ní gbogbo ìgbà bí ènìyàn tilẹ sinmi Kí nǹkan máa ṣú sí èèyàn ní imú àti ẹrẹkẹ Orí fífọ Owó ẹnu Ara gbígbóná Kí irun èèyàn máa ja Kí ara èèyàn máa ṣu nínú òrùn Kí ló ń fa lupus? Kò ì tíì ìwádìí tó fi ohun tó ń fa lupus múlẹ gan an ṣùgbọn ó jẹ àìsàn tí ẹyà ara le lé lọ. Kìí ran ènìyàn, èyí túmọ sí pé kìí ṣe àìsàn tí èèyàn le kó láti ara ẹnì kan sí ẹlòmíràn. Àmọ lára àwọn ohun tó le fa lupus nìyìí: Òògùn Òòrun Ọmọ bíbí Kí obìnrin ma ṣe nǹkan oṣù mọ Fáírọọsì Ìwádìí fi hàn pé obìnrin ló sábà máa ń ní lupus ju ọkùnrin lọ, tó sì wọpọ nílẹ Adúláwọ àti ilẹ Asia : Sure, heres a headline for the given text - Kemi Afolabi: kíni lupus?, kí ló le fàá?, àmì àti ìtọjú rẹ rèé 